Randriamarolaza Louis Paul

Randriamarolaza Louis-Paul dia mpahay teny, mpampianatra, mpikaroka, akademisiana ary mpanao pôlitika malagasy. Talen' ny "Science du Conflit et de la Paix" ao amin' ny Oniversiten' Antananarivo izy"Conférence 'Médiatio et culture' ", www.camm.mg.

 Fikarohana 
Ny fiteny sy ny haisoratra malagasy, ny antrôpôlôjia sôsialy sy kolontsaina ary ny tantaran' i Madagasikara no sehatra iompanan' ny fikarohana ataony. Amin' ny maha mpikaroka azy dia nandray anjara tamin' ny fanadihadiana momba ny fiorenem-ponenan' ny olombelona teto Madagasikara izy, indrindra fa tamin' ny alalan' ny fiaraha-manoratra tamin' ny taona 2009 momba ny fandraisana anjaran' ny taranaka mpanjaka iray amin' ny fahalalana momba ny fiorenem-ponenan' ny olombelona teto amin' ny Nosy"Ce que des descendants d’une lignée royale nous apportent sur les connaissances du peuplement humain de Madagascar.", shs.hal.science.

Nandray anjara tamin' ny fanadihadiana nivoaka tamin' ny taona 2010 koa izy, nanadihady ny filaharan' ny ADN mitôkôndrialy, izay nanome fomba fijery vaovao momba ny toetra pôlineziana sy ny fiorenem-ponenan' ny olombelona eto Madagasikara"Complete mitochondrial DNA sequences provide new insights into the Polynesian motif and the peopling of Madagascar", pubmed.ncbi.nlm.nih.gov.

Indreto ny boky malaza nosoratany:

 Randriamarolaza, Louis Paul. (1998). Monolinguisme et bilinguisme à Madagascar des intégrismes linguistiques à l'intégration culturelle.

 Randriamarolaza, Louis Paul. (1994). Femme, parente et culture en Imerina : l'approche norvégienne du développement à travers le projet MAG 003.

 Pôlitika 
Eo amin' ny lafiny pôlitika dia filoha nasiônalin' ny antoko Grad Iloafo i Randriamarolaza Louis-Paul. Tamin' ny volana Desambra 2018 dia niantso ny kandidà ho filoham-pirenena izy mba haneho fahendrena sy hitady marimaritra iraisana hanasoavana ny firenena"Randriamarolaza Louis-Paul Tokony hampiseho fahendrena ireo kandida mianaka", www.tiatanindrazana.mg.

 Loharano sy fanamarihana